
Vă înaintăm alăturat, raportul asupra proiectului de Lege pentru aprobarea Ordonanţei de urgenţă a Guvernului nr.135/2022 pentru aprobarea Acordului privind Garanţia Reciprocă emisă de România în favoarea Uniunii Europene, semnat la Bucureşti la 2 iunie 2022 şi la Bruxelles la 4 iulie 2022, în legătură cu Acordul de contribuţie între România şi Uniunea Europeană în ceea ce priveşte compartimentul pentru statele membre în cadrul programului InvestEU, semnat la Bucureşti la 18 mai 2002 şi la Bruxelles la 24 mai 2022, trimis cu adresa nr. PLx.571 din 11 octombrie 2022, Camera Deputaților fiind prima Cameră sesizată. 
În raport cu obiectul și conținutul său, proiectul de Lege face parte din categoria legilor ordinare.



PREŞEDINTE,

Bogdan - Iulian HUŢUCĂ

RAPORT
asupra proiectului de Lege pentru aprobarea Ordonanţei de urgenţă a Guvernului nr.135/2022 pentru aprobarea Acordului privind Garanţia Reciprocă emisă de România în favoarea Uniunii Europene, semnat la Bucureşti la 2 iunie 2022 şi la Bruxelles la 4 iulie 2022, în legătură cu Acordul de contribuţie între România şi Uniunea Europeană în ceea ce priveşte compartimentul pentru statele membre în cadrul programului InvestEU, semnat la Bucureşti la 18 mai 2002 şi la Bruxelles la 24 mai 2022

În conformitate cu prevederile art. 95 şi 117 alin. (3) din Regulamentul Camerei Deputaților, republicat cu modificările şi completările ulterioare, Comisia pentru buget, finanțe și bănci a fost sesizată, prin adresa nr. PLx.571 din 11 octombrie 2022, spre dezbatere pe  fond, în procedură de urgenţă cu proiectul de Lege pentru aprobarea Ordonanţei de urgenţă a Guvernului nr.135/2022 pentru aprobarea Acordului privind Garanţia Reciprocă emisă de România în favoarea Uniunii Europene, semnat la Bucureşti la 2 iunie 2022 şi la Bruxelles la 4 iulie 2022, în legătură cu Acordul de contribuţie între România şi Uniunea Europeană în ceea ce priveşte compartimentul pentru statele membre în cadrul programului InvestEU, semnat la Bucureşti la 18 mai 2002 şi la Bruxelles la 24 mai 2022.
Conform prevederilor art.75 din Constituția României, republicată și ale art.92 alin.(8)  din Regulamentul Camerei Deputaților,  republicat, cu modificările şi completările ulteriore, Camera Deputaților este prima Cameră sesizată.
La dezbaterea proiectului de Lege s-au avut în vedere avizele favorabile al Consiliului Legislativ şi Comisiei pentru politică economică, reformă şi privatizare.
Proiectul de Lege are ca obiect de reglementare aprobarea Acordului privind Garanţia Reciprocă emisă de România în favoarea Uniunii Europene, semnat la Bucureşti la 2 iunie 2022 şi la Bruxelles la 4 iulie 2022, în legătură cu Acordul de contribuţie între România şi Uniunea Europeană în ceea ce priveşte compartimentul pentru statele membre în cadrul programului InvestEU, în valoare de 184,976 mil.EUR. Garanţia reciprocă reprezintă o garanţie necondiţionată, revocabilă şi independentă, de prim rang, prin care România se angajează să plătească CE orice sumă achitată de aceasta până la limita de 184,976 mil.EUR, în cazul în care suma cumulativă a cererilor de executare a garanţiei UE şi a costurilor aferente va depăşi suma constituită în cadrul provizioanelor, respectiv 539 mil. EUR. Acordul mai cuprinde informaţii privind valoarea datoriei contingente acoperită prin garanţia reciprocă, condiţiile de executare ale acesteia, mecanismul şi fluxul fondurilor pentru acoperirea de către MF a obligaţiilor asumate în cadrul datoriei contingente în funcţie de natura acestora, elemente legate de descărcarea de obligaţii, precum şi elemente de intrare în vigoare a acordului.
În conformitate cu prevederile art. 62 din Regulamentul Camerei Deputaților, republicat, cu modificările şi completările ulterioare ,membrii Comisiei pentru buget, finanţe şi bănci au examinat proiectul de Lege menționat mai sus, în ședința din data de  25 octombrie 2022.    
La lucrările Comisiei, deputaţii și-au înregistrat prezența conform listei de prezenţă.
La dezbaterea proiectului de Lege a participat, în calitate de invitat domnul Alin Chitu, secretar de stat în cadrul Ministerului Finanţelor.
[bookmark: _GoBack]În urma examinării proiectului de Lege, deputații prezenți la lucrările comisiei, au hotărât, cu unanimitatea voturilor exprimate, să propună plenului Camerei Deputaţilor un raport de adoptare a proiectului de Lege pentru aprobarea Ordonanţei de urgenţă a Guvernului nr.135/2022 pentru aprobarea Acordului privind Garanţia Reciprocă emisă de România în favoarea Uniunii Europene, semnat la Bucureşti la 2 iunie 2022 şi la Bruxelles la 4 iulie 2022, în legătură cu Acordul de contribuţie între România şi Uniunea Europeană în ceea ce priveşte compartimentul pentru statele membre în cadrul programului InvestEU, semnat la Bucureşti la 18 mai 2002 şi la Bruxelles la 24 mai 2022, în forma prezentată de către Guvern.
În raport cu obiectul și conținutul său, proiectul de Lege face parte din categoria legilor ordinare.

